mk en hbs_cyr mk mk mk mk hbs_cyr mk hbs_cyr ru hbs_cyr mk mk ru mk tg hbs_cyr hbs_cyr hbs_cyr mk mk mk mk mk mk uk mk hbs_cyr mk mk mk mk mk uk mk mk mk mk hbs_cyr mk ru hbs_cyr hbs_cyr bg mk mk mk ru bg mk ru ru mk en en en mk mk mk mk mk mk mk mk mk mk mk en en en hbs_cyr mk mk mk mk mk mk mk hbs_cyr mk mk mk hbs_cyr mk hbs_cyr ru mk mk mk mk en es es mk en en en mk mk ky mk mk mk ru mk uk hu
Груевски од Новаци порача: Рурални развојни зони за нови вработувања и економски развој – Општина Новаци
Skip to content Skip to main navigation Skip to footer
Одделение за правни, општи работи и јавни дејности
Социјална, здравствена и детска заштита
Одделение за комунални дејности, сообраќај, урбанизам и заштита на животна средина и ЛЕР
Одделение за управување со човечки ресурси
Одделение за инспекциски надзор – инспекторат
Завршни сметки и извештаи
Груевски од Новаци порача: Рурални развојни зони за нови вработувања и економски развој
Носителот на И.Е бр.4 Никола Груевски , кандидатот за пратеник Мирјана Хаџиевска , градоначалникот на општина Новаци Лазар Котевски и претседателот на ОК на ВМРО ДПМНЕ Новаци, Стевче Стевановски остварија средба со жителите.
На собирот во оваа општина Груевски истакна дека Изборната програма за периодот 2016-2020 е подготвувана долго време и во консултации со експерти и луѓе од општините со цел да им се излезе во пресрет на граѓаните и да се решат главните приоритети во секое населено место.
„Не сакаме да ги лажеме луѓето, сакаме да бидеме реални во ветувањата. Направивме точна филигрантски прецизна пресметка што е возможно, а што не е возможно. Возможното ви го ветуваме, а она што не бевме сигурни дека можеме да го реализираме не го ветивме. Многупати кога се создаваат услови знаеме да изненадиме и со работи кои не сме ги ветиле, а сме ги исполниле. Вие го знаете тоа и на многу места е направено и сигурно ќе има и нешто такво“- рече Груевски.
Тој посочи дека голем дел од Изборната програма е посветен за развојот на земјоделството и во тој контекст спомена дека за системот „капка по капка“ со кој се добиваат поголеми приноси се предвидува државата да даде поддршка од 80 проценти. Исто така, за оние сточари кои ќе набават високоприносен добиток се предвидува да им бидат покриени 80 проценти од трошоците за набавка на ваков добиток. Финансиските средства за овие две намени, како што рече Груевски, веќе се обезбедени со Буџетот за следната година.
Пред жителите на Новаци, Груевски го презентираше и проектот „Рурални развојни зони“ со кој се предвидува секој граѓанин кој ќе сака да почне нов бизнис во следните 10 години да биде ослободен од персонален данок на доход и данок на добивка, 50 проценти да не плаќа од придонесите за здравствено и пензиско осигурување, а за секој нов вработен да добие финансиска поддршка од 2.000 евра и за целата нова инвестиција што ќе ја направи ќе добие 10 проценти грант од државата.
За општина Новаци, напомена Груевски, се планира водоснабдување од хидросистемот „Стрежево“, за што ќе бидат инвестирани 3.3 милиони евра, а ќе се овозможи водоснабдување на околу 3.000 хектари земјоделско земјиште во седум населени места. Во Програмата е предвидено и темелно чистење на коритото на Црна Река, реконструкции на локални и регионални патишта, изградба на систем за топлификација за Битолскиот регион, нови спортски сали, модуларни училишта и нова детска градинка.
За следните четири години предвидуваме нови 600 милиони евра за македонските земјоделци, по 150 милиони евра секоја година. Го правиме тоа веќе неколку години и ќе продолжиме да го правиме и во следните, рече Груевски.
Тој додаде дека во Македонија изминативе години активно се работи на развој на земјоделството, а како мерки кои придонеле за таа цел ги посочи субвенциите и инвестициите во руралните средини.
Дадовме можност илјадници хектари државно земјиште да им бидат доделени на луѓето што живеат во руралните средини,  да работат и да заработат, додаде Груевски.
Се градат тротоари во Новаци, Добромири и Гермијан
Прва форумска сесија за планирање од програмата Форуми во заедницата-буџетски форум во Новаци
Почитувани, сите ваши барања за информации од јавен карактер, може да ги праќате на нашиот email: infojavenkarakter@opstinanovaci.gov.mk
Мерки за заштита од КОВИД-19
Општината Новаци е значајна општина во Битолското поле, односно југозападниот дел на рамницата Пелагонија. Општината е крстосница на регионалните патишта: патот Битола-Новаци-Маково го поврзува битолскиот дел на Мариово, исто така југоисточно од Новаци патот што води кон селата Брод и Бач, а на север кон Добрушево-Тополчани-Прилеп. Новаци секогаш претставувало центар на управна единица. Општината се вбројува во редот на поголемите општини во Република Северна Македонија.
НОВА АТМОСФЕРСКА КАНАЛИЗАЦИЈА ЗА ГОРНО И ДОЛНО АГЛАРЦИ
Презентација на асортиманот на производи на јапонскиот производител Макита
Со средства од Општина Новаци, жителите сами го реконструираат детското паркче
© 2020 Општина Новаци. Сите права се задржани.